ಫ್ಲಿಕರ್ ನ ಕಾರ್ಯಗಳು RSS ಮತ್ತು ಆಟಂ ಸೇರಿಸುವಿಕೆಗಳನ್ನು ಒಳಗೊಂಡಿದೆ ಮತ್ತು ಸ್ವತಂತ್ರ ಯೋಜಕಗಳು ಅವುಗಳ ಸೇವೆಗಳನ್ನು ವಿಸ್ತರಿಸಿಕೊಳ್ಳಲಾಗುವಂತಹ APIಯೂ ಸೇರಿದೆ. ಇದರಲ್ಲಿ ಸಾಕಷ್ಟು ಸಮಖ್ಯೆಯ ಮೂರನೆಯ-ವ್ಯಕ್ತಿಯ ಗ್ರೀಸ್ ಮಂಕಿ ಬರಹಗಳಿದ್ದು, ಇವು ಫ್ಲಿಕರ್ ಸೈಟ್ ಗಳ ಕಾರ್ಯಕ್ಷಮತೆಯನ್ನು ಹೆಚ್ಚಿಸಿ ವಿಸ್ತರಿಸುತ್ತವೆ. 2006ರಲ್ಲಿ, ಫ್ಲಿಕರ್ ಗ್ರೀಸ್ ಮಂಕಿ-ವರ್ಧಿತ ತಾಣಗಳಲ್ಲಿ ಎರಡನೆಯ ಸ್ಥಾನವನ್ನು ಪಡೆದಿತ್ತು.

ಈ ತಾಣದ ಮೂಲ ಕಾರ್ಯಕ್ಷಮತೆಯು ಉತ್ತಮವಾದ HTML ಮತ್ತು HTTP ಲಕ್ಷಣಗಳನ್ನು ಅವಲಂಬಿಸಿದೆ, ಇವುಗಳ ಮೂಲಕ ವೇದಿಕೆಗಳು ಮತ್ತು ವೀಕ್ಷಕಗಳು ಹೆಚ್ಚಿನ ಹೊಂದಾಣಿಕೆ ಹೊಂದಲು ಅನುಕೂಲವಾಗುತ್ತದೆ. ಆರ್ಗನೈಝ್ರ್ ಬಹುತೇಕ ಆಧುನಿಕ ವೀಕ್ಷಕಗಳಿಗೆ ಹೊಂದಿಕೆಯಾಗುವಂತಹ ಅಜಾಕ್ಸ್ ಅನ್ನು ಬಳಸುತ್ತದೆ, ಮತ್ತು ಫ್ಲಿಕರ್ ನ ಇತರ ಪಠ್ಯ-ಸಂಪಾದಕ ಮತ್ತು ಟ್ಯಾಗಿಂಗ್ ಇಂಟ್ರಫೇಸ್ ಗಳೂ ಸಹ ಸಾಮಾನ್ಯವಾಗಿ ಅಜಾಕ್ಸ್ ಕಾರ್ಯಕ್ಷಮತೆಯನ್ನು ಹೊಂದಿರುತ್ತವೆ.

ಚಿತ್ರಗಳನ್ನು ಬಳಕೆದಾರರ ಚಿತ್ರಕೊಳಕ್ಕೆ ಏ-ಮೇಲ್ ಮೂಲಕ ರವಾನಿಸಬಹುದು; ಈ-ಮೇಲ್ ಸಾಮರ್ಥ್ಯವಿರುವ ಅನ್ವಯಿಕಗಳು ಮತ್ತು ಹಲವಾರು ಕ್ಯಾಮರಾಫೋನ್ ಗಳು ಇವುಗಳನ್ನು ನೇರವಾಗಿ ಸೇರ್ಪಡೆಗೊಳಿಸಿಕೊಳ್ಳಬಹುದು.

ಫ್ಲಿಕರ್ ಅನ್ನು ತಮ್ಮ ಪ್ರಥಮ ಚಿತ್ರ ಸಂಗ್ರಹ ತಾಣವಾಗಿ ಹೆಚ್ಚು ಹೆಚ್ಚು ಜಾಲ ಬಳಕೆದಾರರು ಬಳಸತೊಡಗಿದ್ದಾರೆ, ವಿಶೇಷತಃ ಬ್ಲಾಗಿಂಗ್ ಪಂಗಡದ ಸದಸ್ಯರು. ಅಲ್ಲದೆ ಇದು ಮ್ಯಾಕಿಂಟಾಷ್ ಮತ್ತು ಲೈನಕ್ಸ್ ಬಳಕೆದಾರರಲ್ಲೂ ಜನಪ್ರಿಯವಾಗಿದೆ; ವಿಂಡೋಸ್ ಮತ್ತು ಇಂಟರ್ನೆಟ್ ಎಕ್ಸ್ ಪ್ಲೋರರ್ ಬೇಡುವ ಫೋಟೋ-ಷೇರಿಂಗ್ ಸೈಟ್ ಗಳು (ಚಿತ್ರ-ಹಂಚಿಕೊಳ್ಳುವ ಜಾಲತಾಣಗಳು) ಇವರಿಗೆ ಪ್ರವೇಶಾವಕಾಸ ನೀಡುವುದಿಲ್ಲ.

ಫ್ಲಿಕರ್ ಮೂರು ಮಿಲಿಯನ್ ಗೂ ಹೆಚ್ಚು ಜಿಯೋಟ್ಯಾಗ್ಡ್ ಚಿತ್ರಗಳಿಗೆ ಜಿಯೋ ಮೈಕ್ರೋಫಾರ್ಮ್ಯಾಟ್ ಅನ್ನು ತನ್ನ ಪುಟಗಳಲ್ಲಿ ಉಪಯೋಗಿಸುತ್ತದೆ.

ಫ್ಲಿಕರ್ ಮೂರನೆಯ ಕಂಪನಿಗಳ ಸಮಭಾಗಿತ್ವದಲ್ಲಿ ವಿಧವಿಧವಾದ ವಸ್ತು, ವಿಷಯಗಳನ್ನು ಮುದ್ರಿಸಲು ತೊಡಗಿದ್ದು ಬ್ಯುಸಿನೆಸ್ ಕಾರ್ಡ್ ಗಳು, ಫೋಟೋ ಬುಕ್ ಗಳು, ಪುಸ್ತಕಗಳು, ವ್ಯಕ್ತಿಗತ ಕ್ರೆಡಿಟ್ ಕಾರ್ಡ್ ಗಳು, ಹಾಗೂ ಬೃಹತ್ ಅಳತೆಯ ಮುದ್ರಣಗಳನ್ನು ಮೂ, ಬ್ಲರ್ಬ್, ಟೈನಿ ಪ್ರಿಂಟ್ಸ್, ಕ್ಯಾಪಿಟಲ್ ಒನ್, ಇಮೇಜ್ ಕೈಂಡ್, ಮತ್ತು ಊಪ್ ಗಳಂತಹ ಕಂಪನಿಗಳ ಜೊತೆ ಸೇರಿ ಮುದ್ರಿಸಿಕೊಡುತ್ತದೆ. ಅಲ್ಲದೆ, ಗೆಟ್ಟಿ ಇಮೇಜಸ್ ನೊಡಗೂಡಿ ಕೆಲವು ಬಳಕೆದಾರರ ಚಿತ್ರಗಳನ್ನು ಮಾರುವುದಕ್ಕೂ ಪಾಲುದಾರಿಕೆಯನ್ನು ಸಹ ಫ್ಲಿಕರ್ ಹೊಂದಿದೆ.

ವಿಂಡೋಸ್ ಲೈವ್ ಫೋಟೋ ಗ್ಯಾಲರಿ, ಆಪಲ್ ನವರ ಐ ಫೋಟೋ (ಆವೃತ್ತಿ ೮) ಮತ್ತು ಆಪಲ್ ನವರ ಅಪರ್ಚರ್ (ಆವೃತ್ತಿ ೩.೦)ಯ ಬಳಕೆದಾರರು ತಮ್ಮ ಚಿತ್ರಗಳನ್ನು ನೇರವಾಗಿ ಫ್ಲಿಕರ್ ಗೆ ಸೇರ್ಪಡೆ ಮಾಡಲು ಅನುಕೂಲವಿದೆ.
ಮ್ಯಾಕ್ OS Xಮತ್ತು ವಿಂಡೋಸ್ ಗೆ ಫ್ಲಿಕರ್ ಡೆಸ್ಕ್ ಟಾಪ್ ಕ್ಲಯೆಂಟ್ ಗಳನ್ನು ಒದಗಿಸುವುದರಿಂದ ಬಳಕೆದಾರರರು ಜಾಲ ಇಂಟರ್ಫೇಸ್ ಇಲ್ಲದೆಯೇ ಚಿತ್ರಗಳನ್ನು ಸೇರ್ಪಡೆ ಮಾಡಿಕೊಳ್ಳಲು ಅನುಕೂಲವಾಗುತ್ತದೆ. ಅಪ್ಲೋಡ್ರ್ ಸೆಳೆ-ಮತ್ತು-ಹಾಕು ವರ್ಗದ ರೀತ್ಯಾ ಚಿತ್ರಗಳ ಸೇರ್ಪಡೆಗೆ ಅನುವು ಮಾಡಿಕೊಡುತ್ತದೆ, ಪ್ರತಿಯೊಂದಕ್ಕೂವರ್ಗಕ್ಕೂ ಟ್ಯಾಗ್ ಗಳನ್ನು ಮತ್ತು ವಿವರಣೆಗಳನ್ನು ಹೊಂದಿಸುವುದು ಮತ್ತು ಗೋಪ್ಯತೆಯ ಏರ್ಪಾಡುಗಳನ್ನು ಹೊಂದಿಸುವುದು ಸಹ ಇದರ ಸುಪರ್ದಿನಲ್ಲಿದೆ.

ಸಂಸ್ಥೆ
ಲಕ್ಷಣಗಳು
ಪರಸ್ಪರ ಚರ್ಚೆ ಮತ್ತು ಹೊಂದಾಣಿಕೆ
ಶೋಧನೆ